ธปท.ผ่อนกฎซ่อมแซมบ้าน ปล่อยกู้เต็มที่
ธปท.คาดสินเชื่อซ่อมแซมบ้านกระฉูด ผ่อนเกณฑ์ให้
30 ต.ค. 2565

ธปท.คาดสินเชื่อซ่อมแซมบ้านกระฉูด ผ่อนเกณฑ์ให้
นายสมบูรณ์ จิตเป็นธม ผู้อำนวยการอาวุโส ฝ่ายนโยบายความเสี่ยง สายนโยบายสถาบันการเงิน ธนาคารแห่งประเทศไทย (ธปท.) กล่าวว่า ธปท.ได้ ตระหนักถึงผลกระทบน้ำท่วม ที่ทำให้บ้านเรือนของประชาชนได้รับความเสียหาย จึงพิจารณาผ่อนปรนหลักเกณฑ์การกำกับดูแลสินเชื่อเพื่อที่อยู่อาศัยเพิ่มเติม ด้วยผ่อนผันเกณฑ์การกำหนดน้ำหนักความเสี่ยง (Risk Weight) สำหรับสินเชื่อเพื่อซ่อมแซมที่อยู่อาศัย ให้มีค่าถ่วงน้ำหนักความเสี่ยงเพียง 35% คือ ปล่อยสินเชื่อ 100 บาท ให้กันสำรองความเสี่ยงหนี้เสียเพียง 35% จากปกติ 75% 
มาตรการนี้ จะช่วยบรรเทาภาระทางการเงินของสถาบันการเงิน ผู้ประกอบการ และผู้บริโภคได้ในระดับหนึ่ง เพราะลดภาระการกันสำรองจากปล่อยกู้ 100 บาท ต้องกันสำรอง 75% เหลือ 35% มีระยะเวลาผ่อนปรนไปจนถึงวันที่ 31 ธ.ค. 2555 เพื่อให้การปล่อยสินเชื่อเพื่อการซ่อมแซมบ้านได้มากขึ้น 
“คิดว่าสินเชื่อกู้เพื่อซ่อมแซมในระยะต่อไปจะโตได้มากขึ้น เพราะมีผู้ได้รับผลกระทบทั้งหมด 2.4 แสนครัวเรือน ถ้ากู้ครัวเรือนละ 5 หมื่น1 แสนบาท คิดเป็นสินเชื่อ 1 แสนกว่าล้านบาท ยังไม่รวมปริมณฑลอีกจำนวนมาก” นายสมบูรณ์ กล่าว